‘क्रश (Crush)’ की परिभाषा अपने क्रश से दूर रहना (Being Away From Your Crush) अपने क्रश के पास रहना (Being Near Your Crush)
अर्बन डिक्शनरी (Urban Dictionary) में क्रश को “दिल में किसी ऐसे इंसान को पाने की चाहत होना, जो बेहद आकर्षक है और आपके लिए बहुत खास है,”  की तरह परिभाषित किया है। क्रश आपको अजीब-अजीब तरह का महसूस करा सकता है--जैसे कि एक ही वक्त पर शर्म और घबराहट होना। आपको किस पर क्रश होना चाहिए, ये आप नहीं चुन सकते, लेकिन आप ये जरुर चुन सकते हैं, कि किसी पर क्रश होने के बाद आप किस तरह से बर्ताव करें। ‘क्रश’ यह एक शब्द ही काफी कुछ कह देता है। इसका मतलब ये भी हो सकता है, कि आपके दिल में किसी के लिए क्षणिक मोह है या फिर आप शायद सच में उन्हें पसंद करते हैं।   फ्रेंडली क्रश (जिसे "स्कूइश (squish)" भी कहते हैं): यह याद रखने की जरूरत है, कि हर एक भावना रोमानी नहीं होती है। किसी के ऊपर भरोसा करना और किसी के बेहद करीब आना, वो भी बिना उनके प्रति रोमांटिक भावना के पनपे, सच में एक बहुत अलग बात है। हमेशा किसी एक इंसान के पास रहने की चाह का एक मतलब ये भी होता है, कि अब आप फ्रेंड से बेस्ट फ्रेंड बन चुके हैं। फ्रेंड क्रश होना एक बेहद आम बात है-आप चाहते होंगे कि आप जितना ज्यादा हो सके बस अपने इस बीएफएफ (BFF) के साथ ही रहें।  प्रशंसक क्रश (The Admiration Crush): जब कभी भी आप किसी इंसान को बहुत मानते हैं (जैसे कि कोई सेलेब्रिटी, कोई टीचर या कोई क्लासमेट, जिसने कुछ बहुत अच्छा किया हो), तो आपको उस इंसान के प्रति और उसके काम के प्रति अपने मन में एक अजीब सा एहसास होता है। क्योंकि ये एहसास इतने पक्के होते हैं, कि आप इन्हें रोमानी एहसास समझने की गलती कर लेते हैं। जिसने कुछ बहुत अच्छा प्रसंशा योग्य काम किया है या जो आपको कुछ सिखा सकता है, उस इंसान की उपस्थिति में इन भावनाओं को घबराहट में बदलना स्वाभाविक है। इस तरह की भावनाओं के बारे में बहुत गहराई से सोचकर कोई निर्णय लेने से पहले, यदि आप कुछ समय ले लेते हैं, तो ये आपके लिए बेहतर होगा। प्रायः, जब आप इनके साथ बहुत समय बिता लेते हैं, आप उनसे बहुत कुछ सीख लेते हैं, तो उनको जानने के बाद शायद आप ऐसा महसूस करना शुरू कर लें, कि आप दोनों तो एक ही जैसे हैं, आपमें और उनमें कोई फर्क नहीं है। जब आप इनके साथ इतना ज्यादा समय बिता लेंगे, तो आपके मन में इनके लिए उठने वाले शुरुआती प्रेम भाव कम होते जाएँगे और आप पाएँगे कि आपकी ये भावनाएं धीरे-धीरे खत्म ही होती जा रही हैं।  आता-जाता क्रश (The Passing Crush): लोगों के प्रति आकर्षित होना, इंसान की फितरत में शामिल है। भले ही आप पहले से एक बहुत अच्छे रिश्ते में क्यों ना हों, फिर भी आप खुद को अपने पार्टनर के अलावा किसी और की तरफ मोहित होता महसूस कर सकते हैं। इसी आकर्षण को हम आता-जाता क्रश कहते हैं--ये नया इंसान आपको कुछ नया और रोचक लगेगा और हो सकता है, कि वो ऐसे हों भी, लेकिन इसका मतलब ये बिल्कुल नहीं निकलता, कि आप जिस रिश्ते में हैं, उसके बारे में गलत सोचना शुरू कर दें, या फिर यदि आप सिंगल है, तो उस इंसान को पाने के लिए अपना सब कुछ हार दें। ज्यादातर समय ऐसा होता है, कि इस तरह का क्रश सिर्फ किसी के प्रति एक लगाव--फिजिकल आकर्षण--की वजह से होता है।  रोमांटिक क्रश (Romantic Crush): कभी-कभी किसी के ऊपर क्रश होने का मतलब यही होता है, कि आप सच में उन्हें पसंद करते हैं--और वो भी रोमानी वाला। किसी पर रोमांटिक क्रश होने का मतलब है, कि आप उस इंसान के साथ, सिर्फ एक फ्रेंड बनकर नहीं रहना चाहते हैं, बल्कि उससे बढ़कर कुछ होना चाहते हैं--आप उनके रोमांटिक पार्टनर बनना चाहते हैं। यदि आप उस इंसान के साथ किस (Kiss) करने, हाँथ में हाँथ डालकर घूमने या फिर उसके साथ रहने के सपने देखते हैं, तो इसका मतलब शायद आपको उस पर रोमांटिक क्रश हो गया है। ऐसा करके आप इस बात का अंदाज़ा लगा लेंगे कि आगे बढ़ना आपके लिए कितना सही होगा--कि क्या आपको अपनी भावनाओं को अपने तक ही रखना चाहिए या फिर आप अपने क्रश के साथ कैसा महसूस करते हैं, उसे शेयर करना चाहिए। किसी के प्रति आपका क्रश कितना गंभीर है, यह जानने में मदद के लिए इस लेख का अगला भाग पढ़ें। यदि आप खुद को किसी भी बात से ज्यादा अपने क्रश के बारे में सोचता हुआ पाते हैं, तो इसका मतलब आपको क्रश है।  शायद आप अपनी फैमिली के साथ डिनर पर गये हैं, लेकिन फिर भी आप वहाँ होने वाली बातों पर ध्यान नहीं दे पा रहे हैं, क्योंकि आपके मन में यही चल रहा है, कि आपका क्रश क्या कर रहा है। हो सकता है कि आप अपने फ्रेंड्स के साथ हों, लेकिन मन ही मन ये चाह रहे हों, कि काश आप अपने क्रश के साथ होते। जब आप सोने जा रहे हों, तब क्या आप अपने क्रश को गुडनाईट किस (Kiss) देने के बारे में सोचते हैं? क्या आप हर बार अपने फ्रेंड्स से बात करते वक़्त, अपने क्रश की बातें करने लगते हैं? अगर आपके फ्रेंड्स आपसे कहते हैं, कि आप उनके (क्रश) बारे में बहुत ज्यादा बात करते हैं, तो ये भी आपके उन पर क्रश होने का सबसे बड़ा संकेत होगा। यदि आपको सही लगे, तो अपने बेस्ट फ्रेंड को ये बात बताना कि शायद आपको किसी पर क्रश है, एक अच्छा विचार हो सकता है। वो आपको आपकी इन भावनाओं को समझने में मदद कर सकते हैं, और शायद उनके पास आपके क्रश को और भी बेहतर ढंग से समझने के लिए कुछ विचार मौजूद हों। आप किसे अपने क्रश के बारे में बताते हैं, उसका ध्यान रखें। ऐसे ही किसी भी फ्रेंड से अपने क्रश के बारे में बातें ना करने लगें। यदि आप ऐसा करते हैं, तो इनमें से कोई जाकर आपके क्रश को बता देगा और हो सकता है कि इससे आपको शर्मिंदा होना पड़े। सिर्फ अपने बेस्ट फ्रेंड--वही फ्रेंड, जिस पर आप सबसे ज्यादा भरोसा कर सकते हैं, उसे बताएँ। क्या आपने अपने क्रश को पाने और उसका ध्यान अपनी ओर केंद्रित करने की आशा में अपनी किसी आदत में बदलाव किया है?  क्या आप उन्हें एक बार देख पाने कि आस लिए, बार-बार ऐसी जगह से गुजरते हैं, जहाँ पर उनके होने की उम्मीद हो? वो जिस रास्ते से गुजरते हैं, उनसे मिलने के चक्कर में क्या आपने भी उसे ही अपना रास्ता बना लिया? क्या आपने भी उन्हीं विषयों में अपनी दिलचस्पी लेना शुरू कर दी है, जो आपके क्रश को पसंद हैं, जैसे कि फोटोग्राफी या पेंटिंग। अक्सर, जब आपको किसी पर क्रश होता है, तो जब भी आपके क्रश की बात होती है, तो बहुत ज्यादा उत्साहित हो जाते हैं। यदि कोई आपके क्रश की बात करता है, तो क्या आप: बहुत उत्साहित होते हैं? अचानक से आपको ऐसा लगने लगता है, कि आपके पेट में हजारों तितलियाँ उड़ना शुरू हो गई हैं? ऐसा लगता है, कि आपके सीने से दिल निकल गया? ब्लश करते हैं, मुस्कुराते हैं? जुबान खामोश हो जाती है? यदि आपके साथ इनमें से कुछ भी होता है, तो आपको किसी पर क्रश है। किसी के बारे में सोचना और किसी के सपने देखना, इन दोनों ही बातों में बहुत अंतर है। किसी के बारे में सोचना, मतलब आप सोचते हैं, कि वो क्या कर रहे हैं, या वो कैसा महसूस कर रहे हैं। खुली आँखों से सपने देखने का मतलब कि आप अपने सपनों को महसूस करने लगते हैं। ऐसे लोग जिन्हें किसी पर क्रश होता है, वो उनके बारे में बहुत ज्यादा सपने देखा करते हैं। यदि आप उस एक इंसान के बारे में सपने देखते हैं, और कल्पना करते हैं, कि आप दोनों साथ में हैं, एक-दूसरे का हाँथ पकड़े हुए हैं, किस (Kiss) कर रहे हैं, या इसी तरह से कुछ रोमांटिक कर रहे हैं, तो इसका मतलब कि आपको उन पर क्रश है। किसी गाने को सुनकर, मूवी देखकर, या फिर किताब को पढ़कर, यदि आपको आपके क्रश की याद आती है, तो ये भी इसी ओर इशारा करता है कि आपको क्रश है।  यदि आप एक रोमांटिक गाना सुनते हैं, और सोचते हैं, कि ‘अरे, मुझे भी बिल्कुल ऐसा ही महसूस होता है!’ मतलब आपको क्रश है। यदि आप दिल वाले दुल्हनिया ले जाएँगे जैसी मूवी देख रहे हैं और उसे देखते हुए खुद को और अपने क्रश को राज और सिमरन की जगह पर देखते हैं, तो आपको क्रश है। यदि आप रोमियो और जूलिएट (Romeo and Juliet) की कहानी पढ़ रहे हैं और फ़ौरन ही मुख्य किरदारों के निराशाजनक गहरे प्यार को पहचान लेते हैं, तो आपको क्रश है। इसे पढ़ते वक़्त, क्या आपके मन में कोई खास इंसान आया? यदि आपका जवाब हाँ है, तो इसका मतलब आपको उस खास इंसान पर क्रश है। अपने शारीरिक बर्ताव पर ध्यान देने का मतलब कि आप अपने क्रश के सामने होने पर कैसा व्यवहार करते हैं। अलग-अलग तरह के लोग, अलग-अलग तरह की प्रतिक्रिया देते हैं और इस तरह की प्रतिक्रियाएं अक्सर अचानक ही मिलती हैं। अक्सर ऐसा होता है, कि जब आपको किसी पर क्रश होता है, तो आप सिर्फ इन दोनों में से एक तरीके से ही प्रतिक्रिया दे पाते हैं--या तो आप एकदम शरमा जाएँगे और अपने जुबान से एक भी लफ़्ज नहीं निकालेंगे, या फिर बहुत ज्यादा बात करेंगे।   शर्मीली प्रतिक्रिया: क्या आपके क्रश के सामने होने पर आपको ऐसा महसूस होता है कि ऐसा कुछ भी करें ताकि उनकी नजरों में ना देखना पड़े, जैसे किसी बॉल (Ball) के साथ खेलते रहें? क्या आप लगातार मुस्कुराते हैं और अचानक आपकी ऑंखें नीचे झुक जाती हैं और आप एक बार भी नजरें ऊपर नहीं उठा पाते? क्या आपको अचानक ऐसा लगता है, कि आपके पास में बोलने के लिए कुछ भी अच्छा नहीं है? ये सारी प्रतिक्रियाएं आपके क्रश होने की तरफ इशारा करती हैं।  बाहर आने वाली प्रतिक्रिया (Outgoing Reaction): क्या आपको अचानक अपने क्रश को परेशान करने का मन करता है? जब वो आसपास हों, तो क्या कभी आपको बहुत ज्यादा बोलने का मन होता है, ताकि आप सबका ध्यान अपने ऊपर ला सकें? ये सारे भी क्रश के ही लक्षण हैं। यदि आप इस तरह से बर्ताव करते हैं, तो बस इस बात का ध्यान रखें कि इस तरह के व्यवहार से आप अपने क्रश को असहज महसूस ना करा दें--उन्हें बहुत ज्यादा परेशान भी ना कर दें, नहीं तो वो अगली बार से आपसे मिलने से भी कतराने लगें।  फ्लर्टी प्रतिक्रिया: क्या आप चाहते हैं, कि आपका क्रश आपकी ओर ध्यान दे, आपने क्या पहना है, कैसे बाल बनाए हैं, वो सब पर ध्यान दे? क्या आपको उसके आसपास बस मस्ती-मजाक करने का ही मन होता है? हो सकता है कि आपके अंदर अचानक खूबसूरत दिखने की भावना उठने लगें, ताकि आपका क्रश आपकी तरफ ध्यान दे सके। आँखों को बार-बार हिलाना, अपने बालों को बार-बार कंधे पर गिराना और अपने बालों के साथ खेलना, ये सभी इसी बात की तरफ इशारा करते हैं, कि आपको क्रश हो गया है। जब कभी आप अपने क्रश के आसपास हों, तब आपको ऐसा महसूस होना, कि आपके अंदर लाखों तितलियाँ उड़ रही हैं, आपका उन पर क्रश होने का एक बहुत बड़ा संकेत है। हो सकता है कि जब आपका क्रश आपकी आँखों के सामने आए तो अचानक आपको महसूस हो, कि आपके दिल की धड़कन ही थम गई है।  क्या आप एक ही वक़्त पर बेचैन और उत्साहित दोनों महसूस करते हैं? हो सकता है कि आपको लगे कि आप उसे गले से लगा लें या फिर हमेशा उनके साथ ही रहें। ये सभी संकेत आपको क्रश होने की तरफ इशारा करते हैं। क्या आपको ऐसा लगता है कि आप उस इंसान के साथ रहने के लिए कुछ भी कर सकते हैं? किसी पर क्रश होने के कारण शायद आप हमेशा किसी भी चर्चा के सितारे बनने की चाह रखने लगें या फिर हो सकता है कि उसके सामने आते ही आप बोलना भी बंद कर दें। यदि आप फ्रेंड्स के ग्रुप में बात कर रहे हैं और यदि उसी वक़्त वो इंसान, जिस पर आपको क्रश होने का शक है, आ जाता है, क्या आप ये सारी चीज़ें करते हैं, सोचिये आप क्या करते हैं? यदि आपको क्रश है, तो आप इनमें से कुछ जरुर करेंगे:  क्या आप: अचानक मौजूदगी का केंद्र बनना चाह रहे हैं? आप चाहेंगे कि आप इस चर्चा का निर्देशन करें, ताकि आप कुछ ऐसा बोल सकें, जिसकी वजह से आप अपने क्रश को प्रभावित कर सकें। हो सकता है कि आप अपने किसी एक फ्रेंड के साथ कुछ इस तरह से बात करें, ताकि आपकी बातें आपके क्रश के द्वारा सुन ली जाएँ। आप अपने क्रश का ज्यादा से ज्यादा ध्यान अपने ऊपर लाने की कोशिश करेंगे, उनके साथ कांटेक्ट करने की कोशिश भी करेंगे। क्या आप: अचानक महसूस करते हैं कि आपकी ज़ुबान अचानक से रुक गई? कभी-कभी क्रश के कारण लोग अचानक शर्मिंदा सा महसूस करने लगते हैं और उन्हें लगता है, कि उनके पास कहने लायक कुछ है ही नहीं। यदि आप बहुत बातें करते हैं, लेकिन जब कभी भी वो विशेष इंसान आपके आसपास हो तो आप अचानक चुप हो जाते हैं, तो इसका मतलब आपको क्रश हो गया है। क्या आप: ऐसा सोचते है, कि उसके आते ही आपके फ्रेंड्स अचानक गायब हो गये? आप चारों तरफ लोगों से घिरे होंगे, लेकिन आपको अपने क्रश के अलावा और कोई नजर नहीं आएगा। हो सकता है कि आप बहुत ज्यादा मुस्कुराएँ, फिर भले ही आपके फ्रेंड्स ऐसा कुछ बोल भी ना रहे हों, जिससे आपको हँसी आना चाहिए। क्या ऐसा होता है कि आपके फेंड्स आपसे कुछ कहते हैं, और आप उनकी बातों पर ध्यान ही नहीं दे पाते, और वो इसलिए क्योंकि आपका सारा ध्यान आपके क्रश के ऊपर है? ये सारे संकेत आपको क्रश होने के ही हैं। किसी का किसी के ऊपर क्रश होने का एक संकेत ये भी है कि वो इंसान उस विशेष इंसान के सामने अच्छा दिखने की कोशिश करता है। क्या आप सुबह तैयार होने में बहुत ज्यादा समय लेते हैं? क्या आपने कुछ ऐसे नये कपड़े खरीदे हैं, जो शायद आपके क्रश को पसंद आयें? क्या आप अपने बालों को ठीक करने में, मेकअप सुधारने में कुछ ज्यादा समय लेते हैं, वो भी बस इसलिए, ताकि आपका क्रश आपकी तरफ एक बार नजरें घुमाएँ? यदि ऐसा ही है, तो फिर आपको जरुर उन पर क्रश हुआ है।
क्रश होता क्या है, जानें: जानें, कि क्रश के भी अलग-अलग प्रकार होते हैं: आपका क्रश कितना गंभीर है, इसका अंदाज़ा लगाएँ: तय करें, कि आप जो सोचते हैं, वो क्रश ही है: ध्यान दें कि आप अपने क्रश के बारे में कितना ज्यादा बात करते हैं: इस बात पर विचार करें, कि आपने अपने क्रश के चक्कर में अपनी जिंदगी में कुछ बदलाव किये हैं या नहीं: जब कभी भी कोई चर्चा के बीच में आपके क्रश की बात छेड़ता है, तो आपकी प्रतिक्रिया पर ध्यान दें: अपने सपनों की ओर ध्यान दें: ध्यान दें यदि कुछ चीजें आपको आपके संभावित क्रश की याद दिलाती हों: इस लेख को पढ़ते वक़्त अपने विचारों के बारे में सोचें: यदि आपको लगता है कि आपको किसी पर क्रश है, तो उस इंसान के सामने होने पर अपने बर्ताव में बदलाव पर ध्यान दें: आप अपने इस संभावित क्रश के सामने कैसा महसूस करते हैं: आप अपने फ्रेंड और अपने क्रश के सामने किस तरह से बर्ताव करते हैं, ध्यान दें: तय करें, कि आप अपनी मौजूदगी को लेकर कुछ ज्यादा ही प्रयास कर रहे हैं:
https://www.wikihow.com/Recognize-That-You-Have-a-Crush-on-Someone https://www.wikihow.com/Recognize-That-You-Have-a-Crush-on-Someone https://www.wikihow.com/Recognize-That-You-Have-a-Crush-on-Someone
Defining a ‘Crush’ Being Away From Your Crush Being Near Your Crush